Arriba a Gandia l'exposició 'Mestalla, un estadi de llegenda'
05 març 2018

## Arriba a Gandia l'exposició 'Mestalla, un estadi de llegenda'05 març 2018Última actualització: 14 juliol 2025

![](../gestion/img/_AO_0911-copia.jpg)  
  

Miguel Ángel Picornell, acompanyat pel José García Roig, accionista i exconseller del VCF i Pablo Mantilla, Gerent de la Fundació del VCF, han presentat aquest matí en roda de premsa l'exposició sobre l'Estadi del València que s'inaugurarà el dijous 8 de març a les 19:00?hores a la Casa de la Marquesa. L'exposició romandrà a la nostra ciutat fins al 20 de març i estarà oberta en horari de dilluns a dissabte de 10:00 a 14:00?h i de 17:00 a 20:00 hores.  
  
"_La mostra fa un recorregut pels 95 anys d'història de l'Estadi del València CF, a través d'una sèrie de peces històriques com entrades de tots els temps, quadres, cartells i panells explicatius on es recullen curiositats i anècdotes succeïdes durant tot aquest temps i que han marcat part de la història de la capital de la Comunitat Valenciana_" va explicar **Miguel Ángel Picornell**.  
  
Per la seua banda, **Pablo Mantilla** ha agraït el treball que han realitzat, per fer possible aquesta exposició, tant la Penya Valencianista 1 d'octubre, com l'ex conseller del Club, José García Roig. Segons Mantilla, "_és la millor exposició que s'ha fet sobre el València, ja que resumeix la història de gairebé un segle des que es va inaugurar aquest estadi_".  
  
Així mateix, **José García Roig** ha aprofitat per a agrair tant a la regidoria de Cultura de l'Ajuntament de Gandia, com a la Casa de la Marquesa i a les Penyes Valencianistes per la seua aportació a aquesta mostra. García Roig va comentar que "_és la primera vegada que es fa una exposició del València CF a Gandia, i que millor moment que fer-la coincidir amb l'any de la Capitalitat Cultural de Gandia. A més es compleix el 90 aniversari de la fundació del València CF el pròxim 19 de març mentre està exposada la mostra_". L'exconseller ha destacat que "_Gandia és el bressol de l'ampliació de capital del 2009, i per tant el club tenia un deute amb la ciutat, el que és més motiu si és possible per portar l'exposició a la ciutat_".  
  
El dia de la inauguració està previst que acudisquen a la mostra exjugadors del València i que la ràdio oficial de Club retransmeta en directe des de la Casa de Cultura.